stanford-oval/wikipedia huggingface dataset:
ฮารูกะ โทมัตสึ
ผลงาน > วิดีโอเกม

THE iDOLM@STER Dearly Star รับบทเป็น ฮิดากะ ไอ
THE iDOLM@STER 2 (PS3 version) DLC vol.3 รับบทเป็น ฮิดากะ ไอ
THE iDOLM@STER Gravure For You! vol.7 รับบทเป็น ฮิดากะ ไอ
THE iDOLM@STER Shiny TV DLC mini album vol.10 รับบทเป็น ฮิดากะ ไอ
THE iDOLM@STER One For All รับบทเป็น ฮิดากะ ไอ
Rune Factory 3 รับบทเป็น Ion
Arc Rise Fantasia รับบทเป็น Cecille
Valkyria Chronicles 2 รับบทเป็น Alias
ผลงาน > ดรามาซีดี

Kyōran Kazoku Nikki รับบทเป็น Senko Himemiya/Chika Midarezaki
Blaue Rosen
ทูเลิฟรู รับบทเป็น ลาล่า ซาตาริน เดวิลลูค
ผลงาน > อื่นๆ

เวิร์กกิง!! บทแมว รับบทเป็น มิยาโกชิ ฮานะ (อนิเมะเอพริลฟูลส์ปี 2554)
เคียวริวเจอร์ รับบทเป็น อัศวินแห่งความปรีดา แคนดีรีลา
เซเวนเดส์

| เซเวนเดส์  (Seven Days) |
| --- | --- |
ชื่อเกิด: เซเวนเดส์
ที่เกิด: กรุงเทพมหานคร ประเทศไทย
แนวเพลง: ป็อป แดนซ์ ฮิปฮอป
ช่วงปี: พ.ศ. 2552–2553
ค่ายเพลง: กามิกาเซ่

อดีตสมาชิก: พรปวีณ์ นีระสิงห์ (เฟย์) เขริกา โชติวิจิตร (จินนี่) พิมประภา ตั้งประภาพร (พิม) ชรัฐฐา อิมราพร (แจม)  ปัญญริสา เธียรประสิทธิ์ (หวาย) พัฑฒิดา วงศ์โฆษวรรณ (มีน) จามิล่า พันธ์พินิจ (มิล่า)

เว็บไซต์: เว็บไซต์อย่างเป็นทางการ
เซเวนเดส์ (อังกฤษ: Seven Days) เป็นโปรเจกต์พิเศษจากค่ายกามิกาเซ่ เป็นการนำนักร้องหญิง 7 คนในค่าย ประกอบด้วย พรปวีณ์ นีระสิงห์, เขริกา โชติวิจิตร, พิมประภา ตั้งประภาพร, ชรัฐฐา อิมราพร, ปัญญริสา เธียรประสิทธิ์, พัฑฒิดา วงศ์โฆษวรรณ และจามิล่า พันธ์พินิจ มารวมตัวกัน เปิดตัวซิงเกิลแรก เพลง ภาวะโลก Luv
ประวัติ

พ.ศ. 2552 ช่วงต้นปี สุทธิพงษ์ วัฒนจัง ผู้บริหารค่ายกามิกาเซ่ได้ขอลาออกจาก RS โดยให้เหตุผลว่าอยากออกไปสร้างโมเดลธุรกิจใหม่ ๆ ทำให้ตำแหน่งนี้ว่างอยู่ช่วงหนึ่ง ก่อนจะมีการดึง หทัย ศราวุฒิไพบูลย์ ที่เป็นครีเอทีฟของอาร์เอสในขณะนั้นมารับช่วงเป็นผู้บริหารแทน ทางค่ายกามิกาเซ่ได้จัดคอนเสิร์ตใหญ่ขึ้นเป็นครั้งแรกมีชื่อว่า One-2-Call Freedom Zheza Zim Presents Kamikaze Live Concert เมื่อวันที่ 16 พฤษภาคม พ.ศ. 2552 ที่ รอยัล พารากอน ฮอลล์ สยามพารากอน พร้อมกับการขึ้นโชว์ของโปรเจกต์พิเศษที่มีชื่อว่า "Seven Days" เป็นคอนเซ็ปท์ 7 สาว 7 วัน มีสมาชิก คือ เฟย์ จินนี่ พิม แจม หวาย มิน มิล่า มีผลงานออกมา 1 อัลบั้ม (อนึ่งก่อนถึงคอนเสิร์ตครั้งนี้ อิงค์กับเบสท์ สมาชิก 2 ใน 4 คน ของวง ชิลลี่ไวท์ช็อค ได้ขอถอนตัวจากการเป็นศิลปินทำให้เหลือกามิกาเซ่รุ่น 1 เพียง 20 คน)
สมาชิก

| ชื่อ-นามสกุล | ชื่อเล่น> ไทย | ชื่อเล่น> อังกฤษ | วันเกิด | ตัวแทนวัน | ตำแหน่งในวง | วงหลัก | อาชีพปัจจุบัน | สังกัดปัจจุบัน |
| --- | --- | --- | --- | --- | --- | --- | --- | --- |
| ชรัฐฐา อิมราพร | แจม | Jam | 10 ธันวาคม พ.ศ. 2532 (35 ปี) | วันพุธ | นักร้องนำ, นักเต้นหลัก | เนโกะ จัมพ์ | ศิลปิน, นักแสดง | อิสระ |
| พัฑฒิดา วงศ์โฆษวรรณ | มิน | Min | 8 มีนาคม พ.ศ. 2534 (33 ปี) | วันศุกร์ | นักร้องเสริม | ซิสก้า | แอร์โฮสเตสของสายการบิน Qatar Airways | - |
| เขริกา โชติวิจิตร | จินนี่ | Jinny | 18 มิถุนายน พ.ศ. 2535 (32 ปี) | วันจันทร์ | นักเต้นนำ, นักร้องเสริม | ชิลลี่ไวท์ช็อค | ธุรกิจส่วนตัว, นางแบบ | - |
| พิมประภา ตั้งประภาพร | พิม | Pim | 10 ตุลาคม พ.ศ. 2535 (32 ปี) | วันอังคาร | นักร้องนำ, นักเต้นนำ, ภาพลักษณ์ของวง | ชิลลี่ไวท์ช็อค | นักแสดง | อิสระ |
| พรปวีณ์ นีระสิงห์ | เฟย์ | Faye | 29 ธันวาคม พ.ศ. 2535 (32 ปี) | วันอาทิตย์ | นักร้องนำ | เฟย์ ฟาง แก้ว | นักแสดง | อิสระ |
| ปัญญริสา เธียรประสิทธิ์ | หวาย | Waii | 27 มีนาคม พ.ศ. 2536 (31 ปี) | วันพฤหัสบดี | นักร้องเสียงหลัก, แร็ปเปอร์หลัก, นักเต้นนำ | ศิลปินเดี่ยว | ศิลปินเดี่ยว | XOXO Entertainment |
| จามิล่า พันธ์พินิจ | มิล่า | Mila | 16 กุมภาพันธ์ พ.ศ. 2537 (31 ปี) | วันเสาร์ | นักร้องเสียงหลัก, น้องเล็ก | ศิลปินเดี่ยว | ศึกษาต่อที่ต่างประเทศ | - |
ผลงานเพลง > สตูดิโออัลบั้ม

| รายละเอียดอัลบั้ม | รายชื่อเพลง |
| --- | --- |
 Seven days  ประเภท: ซีดี  วางแผง: 30 มิถุนายน พ.ศ. 2552  สังกัด: Kamikaze:  ภาวะโลก Luv (รวมศิลปิน Seven Days)  จะมีสักวันที่เป็นของฉันมั้ย (รวมศิลปิน Seven Days)  รักแปลว่ารักหรือเปล่า (เฟย์ - พรปวีณ์ นีระสิงห์)  คนขี้ลืม (จินนี่ - เขริกา โชติวิจิตร)  ยิ่งใกล้กันยิ่งกลั้นใจ (พิม - พิมประภา ตั้งประภาพร)  หยุดฉันที (แจม - ชรัฐฐา อิมราพร)  อย่าเผลอนะ (หวาย - ปัญญริสา เธียรประสิทธิ์)  คนใหม่ของฉัน (มิน - พัฑฒิดา วงศ์โฆษวรรณ)  รักชัด ๆ (มิล่า - จามิล่า พันธ์พินิจ)  ไม่มีวันไหนไม่ใช่ของเธอ (รวมศิลปิน Seven Days)
ผลงานเพลง > สตูดิโออัลบั้ม > อัลบั้มพิเศษ

| อัลบั้ม | รายละเอียดอัลบั้ม | รายชื่อเพลงที่ร่วมร้อง |
| --- | --- | --- |
| 1 | อัลบั้ม ชื่อ: Kamikaze  ประเภท: ซีดี  สังกัด: kamikaze |  ขัดใจ |
| 2 | อัลบั้ม ชื่อ: Forward To U  ประเภท: ซีดี  สังกัด: kamikaze |  Forward  รักฉันเรีกยว่าเธอ |
| 3 | อัลบั้ม ชื่อ: kamikaze Friendship never ends  ประเภท: ซีดี  สังกัด: kamikaze |  เพลงรัก  เพื่อนกัน..ฉันรักเธอ |
| 4 | อัลบั้ม ชื่อ: Lipz Project  ประเภท: ซีดี  สังกัด: kamikaze |  Chatsanova (จินนี่, พิม)  Special Friend (จินนี่, พิม)  เปลี่ยนเป็นพี่ชาย (จินนี่, พิม)  ตกหลุมรัก (หวาย)  ถอนสายบัว (หวาย)  เพื่อนใจน้อย (หวาย)  อย่ามากมาย (มิน)  มีอีกคนไหม (มิน)  ต่อจากคำว่ารัก (มิน)  My Space (หวาย, จินนี่, พิม, มิน) |
| 5 | อัลบั้ม ชื่อ: Kamikaze Wave  ประเภท: ซีดี  สังกัด: kamikaze |  Kamikaze Wave |
ผลงานเพลง > คอนเสิร์ต

| วันที่ | ชื่อคอนเสิร์ต |
| --- | --- |
 21 มีนาคม พ.ศ. 2552  สถานที่: ร้าน TOYS ( RCA ): คอนเสิร์ต Kamikaze Girl Live in Bangkok
 16 พฤษภาคม พ.ศ. 2552  สถานที่: Royal Paragon Hall Siamparagon: คอนเสิร์ต Kamikaze Live Concert
 26 มิถุนายน พ.ศ. 2553  สถานที่: อินดอร์ สเตเดียม หัวหมาก: คอนเสิร์ต Kamikaze Wave Concert Live in BKK 2010
15 ตุลาคม พ.ศ. 2565  สถานที่: impact arena                    เมืองทองธานี: คอนเสิร์ต Kamikaze Party 2022
ผลงานอื่น

โฆษณาขนม "ปาร์ตี้"
โฆษณาโทรศัพท์มือถือ G-Net 101 โดยคอนเซ็ป Seven Color
มิวสิกวิดีโอเพลง "ไม่รักเธอ Love You No More" ของหวาย (ยกเว้นแจม)
การวิพากษ์วิจารณ์

ทันทีที่มีการปล่อยมิวสิควีดีโอในเพลง ภาวะโลก Luv ออกมา ก็ได้รับการวิพากษ์วิจารณ์ว่าเลียนแบบมิวสิควีดีโอของเกิร์ลกรุ๊ปเคป๊อปถึง 3 วงด้วยกัน คือ เกิลส์เจเนอเรชัน, วันเดอร์เกิร์ลส์ และเซเว่นไซส์
บัญญัติผ่าแปด

บัญญัติผ่าแปด เป็นสตูดิโออัลบั้มชุดที่ 2 ของไฮ-ร็อก ออกวางจำหน่ายและเผยแพร่ในเดือนกันยายน พ.ศ. 2534 ราคาจำหน่ายตามที่ปรากฏบนปกอัลบั้ม 80 บาท
อัลบั้มชุดนี้เป็นเสมือนการตอกย้ำความสำเร็จจากอัลบั้มชุดแรก คือ คนพันธุ์ร็อก ที่เผยแพร่เมื่อปีที่แล้ว โดยสมาชิกในวงได้เปลี่ยนจาก กิตติศักดิ์ คงสมัย มือกลอง ที่มีปัญหากับทางต้นสังกัดคือ อาร์.เอส.โปรโมชั่น จึงเปลี่ยนตัวมาเป็น ดำรงสิทธิ ศรีนาค
มีเพลงที่ได้รับการโปรโมต คือ นานแสนนาน, นางฟ้าหรือปีศาจ, หมายเหตุพันธุ์ร็อก, ชนวนระเบิด, คือเพื่อน และ ปิดตาย นอกจากนี้แล้วยังมีมิวสิกวิดีโอในเพลง นานแสนนาน ที่ถ่ายทำในระบบสามมิติเป็นครั้งแรกในประเทศไทย กำกับโดย ปรัชญา ปิ่นแก้ว
แต่ทว่าภาพโดยรวมแล้ว อัลบั้มชุดนี้ประสบความสำเร็จไม่เท่ากับชุดแรก
รายชื่อเพลง

| ลำดับ | ชื่อเพลง | ประพันธ์ | เรียบเรียง | ยาว |
| --- | --- | --- | --- | --- |
| 1. | "หมายเหตุพันธุ์ร็อก" | ธนพล อินทฤทธิ์ (เนื้อร้อง)  ศิริศักดิ์ ศิริโชตินันท์ (ทำนอง) | ศิริศักดิ์ ศิริโชตินันท์ |   |
| 2. | "ชนวนระเบิด" | รสสุคนธ์ ผลวิชา (เนื้อร้อง)  สุรัช ทับวัง (ทำนอง) | คณิต พฤกษ์พระกานต์ |   |
| 3. | "นานแสนนาน" | สุรัช ทับวัง | พงษ์ศักดิ์ ภูววีรานนท์ |   |
| 4. | "เจ็บครั้งเดียว" | กิตยาพรรณ ภานุพัฒน์ (เนื้อร้อง)   พงษ์ศักดิ์ ภูววีรานนท์ (ทำนอง) | พงษ์ศักดิ์ ภูววีรานนท์ |   |
| 5. | "นางฟ้าหรือปีศาจ" | ธนพล อินทฤทธิ์ (เนื้อร้อง)  ไพบูลย์ อัชรากุล(ทำนอง) | ไพบูลย์ อัชรากุล |   |
| 6. | "คือเพื่อน" | ธนพล อินทฤทธิ์ (เนื้อร้อง)  จิรพรรณ อังศวานนท์ ไพบูลย์ อัชรากุล (ทำนอง) | จิรพรรณ อังศวานนท์  ไพบูลย์ อัชรากุล |   |
| 7. | "สุดดินสุดฟ้า" | ธนพล อินทฤทธิ์ (เนื้อร้อง) ปีเตร วี.อี.มารร์(ทำนอง) | ปีเตร วี.อี.มารร์ |   |
| 8. | "ดาบสองคม" | ธนพล อินทฤทธิ์ (เนื้อร้อง)   ศิริศักดิ์ ศิริโชตินันท์ (ทำนอง) | ศิริศักดิ์ ศิริโชตินันท์ |   |
| 9. | "อันตราย" | ธนพล อินทฤทธิ์ พิสุทธิ์ ทรัพย์วิจิตร (เนื้อร้อง)  พงษ์ศักดิ์ ภูววีรานนท์ (ทำนอง) | พงษ์ศักดิ์ ภูววีรานนท์ |   |
| 10. | "ปิดตาย" | วีระ เดชไกรวัลย์ (เนื้อร้อง) ไพบูลย์ อัชรากุล(ทำนอง) | ไพบูลย์ อัชรากุล |   |
ทีมงาน

โปรดิวเซอร์: จิรพรรณ อังศวานนท์, พงษ์ศักดิ์ ภูววีรานนท์, คณิต พฤกษ์พระกานต์
มิกซ์ดาวน์: กรเณศร์ วสีนนท์
ซาวด์เอ็นจีเนียร์: ปิยะ สุดเสริฐสิน, อดิสรณ์ อมรพิทักษ์
กีตาร์ไฟฟ้า: ศิริศักดิ์ ศิริโชตินันท์ (หมู คาไลโดสโคป) , ไพบูลย์ อัชรากุล, สุรัช ทับวัง (เพลงชนวนระเบิด)
กีตาร์โปร่ง: ศิริศักดิ์ ศิริโชตินันท์ (โซโล่), ไพบูลย์ อัชรากุล, พงษ์ศักดิ์ ภูววีรานนท์
เปียโน: สุรโชค สาตราภัย, ไพบูลย์ อัชรากุล
คีย์บอร์ด: ปีเตร วี.อี.มารร์, อรรถพร ชูโต
เบสกีตาร์: ออสมัน ซูเฟียนี่
กลอง: โรเบิร์ต ดีล่า
คอรัส: สุรัช ทับวัง, อนุรักษ์ ยิ่งนคร, เสรี วิหคเหิร, ภูริช สุขารมณ์
ห้องบันทึกเสียง: บัตเตอร์ฟลายสตูดิโอ
แหล่งข้อมูลอื่น

อัลบั้ม บัญญัติผ่าแปด ทั้งอัลบั้ม[ลิงก์เสีย]
| ด ค กไฮ-ร็อก |
| --- | --- |
สุรัช ทับวัง   • อนุรักษ์ ยิ่งนคร  •  ภูริช สุขารมณ์  •  เสรี วิหคเหิร  •  ดำรงสิทธิ ศรีนาค  •  กิตติศักดิ์ คงสมัย • วัชระ จันทรบุตร
อัลบั้ม: คนพันธุ์ร็อก (2533)  •  บัญญัติผ่าแปด (2534)  •  เจ็บกว่านี้มีอีกไหม (2536)  •  HIV (2538)
ดูเพิ่มเติม: อาร์.เอส.โปรโมชั่น •  ช็อต ชาร์จ ช็อก ร็อก คอนเสิร์ต
หลวงประดิษฐไพเราะ (ศร ศิลปบรรเลง)

| รองเสวกเอก หลวงประดิษฐไพเราะ  (ศร ศิลปบรรเลง) บ> ม. |
| --- | --- |

เกิด: 6 สิงหาคม พ.ศ. 2424 ตำบลดาวดึงส์ อำเภออัมพวา  จังหวัดสมุทรสงคราม ประเทศสยาม
เสียชีวิต: 8 มีนาคม พ.ศ. 2497 (72 ปี) บ้านศิลปบรรเลง ถนนบริพัตร  จังหวัดพระนคร ประเทศไทย
สัญชาติ: ไทย
ชื่ออื่น: ศร ศิลปบรรเลง
อาชีพ: นักดนตรีไทย อาจารย์
มีชื่อเสียงจาก: ผู้ชำนาญด้านดนตรีไทย ผู้ประพันธ์เพลง"แสนคำนึง" 
คู่สมรส: โชติ หุราพันธ์   ฟู หุราพันธ์
บุตร: 12 คน
รองเสวกเอก หลวงประดิษฐไพเราะ (ศร ศิลปบรรเลง) (6 สิงหาคม พ.ศ. 2424 – 8 มีนาคม พ.ศ. 2497) เป็นนักดนตรีไทยผู้มีชื่อเสียงในด้านการเล่นระนาดเอกและประพันธ์เพลงไทยเดิมประมาณ 300 เพลง
ชีวิตส่วนบุคคล

หลวงประดิษฐไพเราะ นามเดิม ศร เกิดเมื่อวันที่ 6 สิงหาคม พ.ศ. 2424 ในรัชสมัยของพระบาทสมเด็จพระจุลจอมเกล้าเจ้าอยู่หัว ที่ตำบลดาวดึงส์ อำเภออัมพวา สมุทรสงคราม เป็นบุตรของ นายสิน นางยิ้ม ศิลปบรรเลง บิดาของท่านคือครูสินเป็นเจ้าของวงปี่พาทย์ และเป็นศิษย์ของพระประดิษฐไพเราะ (มี ดุริยางกูร)  หลวงประดิษฐไพเราะถึงแก่กรรมเมื่อวันที่ 8 มีนาคม พ.ศ. 2497 รวมอายุ 73 ปี
ชีวิตส่วนบุคคล > ครอบครัว

รองเสวกเอก หลวงประดิษฐไพเราะ (ศร ศิลปบรรเลง) สมรสครั้งแรกกับนางโชติ ประดิษฐ์ไพเราะ (สกุลเดิม: หุราพันธ์) ธิดาของนายพันโท พระประมวญประมาณพล มีบุตรธิดาด้วยกัน 7 คน ต่อมาเมื่อนางโชติถึงแก่กรรมแล้วจึงได้สมรสครั้งที่ 2 กับนางฟู ศิลปบรรเลง (สกุลเดิม: หุราพันธ์) ซึ่งเป็นน้องสาวของนางโชติ มีบุตรธิดาด้วยกัน 5 คน รวมจำนวนบุตรธิดาทั้งหมด 12 คน ซึ่งได้แก่
เด็กหญิงสร้อยไข่มุกด์ ศิลปบรรเลง - ถึงแก่กรรมตั้งแต่ยังเด็ก
เด็กหญิงศุกร์ดารา ศิลปบรรเลง - ถึงแก่กรรมตั้งแต่ยังเด็ก
นางชิ้น ไชยพรรค (คุณหญิงชิ้น ศิลปบรรเลง)
นางมหาเทพกษัตรสมุห (บรรเลง สาคริก)
เด็กชายศิลปสราวุธ ศิลปบรรเลง - ถึงแก่กรรมตั้งแต่ยังเด็ก
นายประสิทธิ์ ศิลปบรรเลง
นางภัลลิกา ศิลปบรรเลง
นางชัชวาลย์ จันทร์เรือง
เด็กชายแดง ศิลปบรรเลง - ถึงแก่กรรมตั้งแต่ยังเด็ก
นายขวัญชัย ศิลปบรรเลง
นาวาเอกสมชัย ศิลปบรรเลง
นายสนั่น ศิลปบรรเลง
ทักษะทางด้านดนตรี

ศร สามารถตีฆ้องวงใหญ่ได้เองตั้งแต่อายุ 5 ขวบ เริ่มเรียนปี่พาทย์เมื่ออายุ 11 ปี ตีระนาดได้รวดเร็ว มาตั้งแต่เด็ก โดยมีบิดาเป็นผู้ถ่ายทอดวิชาปี่พาทย์ให้จนกระทั่งมีความสามารถในการประชันวงถึงขั้นมีชื่อเสียงไปทั่วลุ่มแม่น้ำแม่กลอง จากการได้ออกแสดงฝีมือนี้เองทำให้ชื่อเสียงของนายศร เป็นที่เลื่องลือในหมู่นักดนตรีมากขึ้น โดยเฉพาะในงานใหญ่ครั้งแรก คือ "งานโกนจุกเจ้าจอมเอิบ" และ เจ้าจอมอาบ ธิดาเจ้าพระยาสุรพันธ์พิสุทธิ์ จังหวัดเพชรบุรี
ในปี พ.ศ. 2443 ขณะเมื่ออายุ 19 ปี ท่านได้แสดงฝีมือเดี่ยวระนาดเอกถวายสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เป็นที่ต้องพระทัยมาก จึงทรงรับตัวเข้ามาไว้ที่วังบูรพาภิรมย์ ทำหน้าที่คนระนาดเอกประจำ ต่อมาวันที่ 27 มิถุนายน พ.ศ. 2468 นายศร ศิลปบรรเลง ได้รับพระราชทานบรรดาศักดิ์เป็นหลวงประดิษฐไพเราะ มีราชการในกรมมหรสพ ถือศักดินา 400 เข้ารับพระราชทานสัญญาบัตรเมื่อวันที่ 11 กรกฎาคม ณ พระที่นั่งบรมพิมาน แล้วได้รับพระราชทานยศเป็น หุ้มแพร ในวันที่ 13 กรกฎาคม ศกเดียวกัน ทั้งนี้ท่านไม่เคยรับราชการอยู่ในกรมกองใดมาก่อน แต่เพราะฝีมือและความสามารถของท่านเป็นที่ต้องพระหฤทัย[ต้องการอ้างอิง]
ในปี พ.ศ. 2469 ท่านได้เข้ารับราชการในกรมปี่พาทย์และโขนหลวง กระทรวงวัง ท่านได้มีส่วนถวายการสอนดนตรีให้กับพระบาทสมเด็จพระปกเกล้าเจ้าอยู่หัว และสมเด็จพระนางเจ้ารำไพพรรณี พระบรมราชินี รวมทั้งมีส่วนช่วยงานพระราชนิพนธ์เพลงสามเพลง คือ เพลงราตรีประดับดาวเถา เพลงเขมรละออองค์เถา และ เพลงโหมโรงคลื่นกระทบฝั่ง สามชั้น
ยศและบรรดาศักดิ์

27 มิถุนายน 2468 – หลวงประดิษฐ์ไพเราะ
11 กรกฎาคม 2468 – เข้ารับพระราชทานสัญญาบัตรบรรดาศักดิ์
13 กรกฎาคม 2468 – หุ้มแพร
ในสื่อ

ชีวประวัติของท่านเป็นแรงบันดาลใจในการสร้างภาพยนตร์เรื่องโหมโรง ออกฉายในปี พ.ศ. 2547 และได้รับการดัดแปลงซ้ำเป็นละครโทรทัศน์ ออกฉายทางสถานีโทรทัศน์ไทยพีบีเอส เมื่อ พ.ศ. 2555 นอกจากนี้ยังมีการจัดแสดงเป็นละครเวทีในชื่อ โหมโรง เดอะ มิวสิคัล อีก 4 ครั้ง โดยเวิร์คพอยท์ เอ็นเทอร์เทนเมนท์ จัดแสดงที่โรงละครเคแบงก์สยามพิฆเนศ
ผลงาน

หลวงประดิษฐไพเราะ ท่านได้แต่งเพลงไว้มากกว่าร้อยเพลง ดังนี้:
โหมโรงกระแตไต่ไม้
โหมโรงปฐมดุสิต
โหมโรงศรทอง
โหมโรงประชุมเทวราช
โหมโรงบางขุนนท์
โหมโรงนางเยื้อง
โหมโรงม้าสะบัดกีบ
โหมโรงบูเซ็นซ๊อค
ฯลฯ
กระต่ายชมเดือนเถา
ขอมทองเถา
เขมรเถา
เขมรปากท่อเถา
เขมรราชบุรีเถา
แขกขาวเถา
แขกสาหร่ายเถา
แขกโอดเถา
จีนลั่นถันเถา
ชมแสงจันทร์เถา
ครวญหาเถา
เต่าเห่เถา
นกเขาขแมร์เถา
พราหมณ์ดีดน้ำเต้าเถา
มุล่งเถา
แมลงภู่ทองเถา
ยวนเคล้าเถา
ช้างกินใบไผ่เถา
ระหกระเหินเถา
ระส่ำระสายเถา
ไส้พระจันทร์เถา
ลาวเสี่ยงเทียนเถา
แสนคำนึงเถา
สาวเวียงเหนือเถา
สาริกาเขมรเถา
โอ้ลาวเถา
ครุ่นคิดเถา
กำสรวลสุรางค์เถา
แขกไทรเถา
สุรินทราหูเถา
เขมรภูมิประสาทเถา
แขไขดวงเถา
พระอาทิตย์ชิงดวงเถา
กราวรำเถา
ฯลฯ
เครื่องราชอิสริยาภรณ์

| ธรรมเนียมยศของ หลวงประดิษฐไพเราะ |
| --- | --- |
ตราประจำตัว
การเรียน: ใต้เท้า
การแทนตน: กระผม/ดิฉัน
การขานรับ: ครับ/ค่ะ
พ.ศ. 2473 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
พ.ศ. 2472 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2450 –  เหรียญราชรุจิทอง รัชกาลที่ 5 (ร.จ.ท.5)
พ.ศ. 2460 –  เหรียญราชรุจิทอง รัชกาลที่ 6 (ร.จ.ท.6)
แหล่งข้อมูลอื่น

หนังสือที่ระลึกงานพระราชทานเพลิงศพ บนฐานข้อมูล ศูนย์มานุษยวิทยาสิรินธร
หลวงประดิษฐไพเราะ เมื่อวัย 36 ปี
หลวงประดิษฐไพเราะ เมื่อวัย 51 ปี
ตราแผ่นดินอียิปต์

| ตราแผ่นดินของอียิปต์ |
| --- | --- |

รายละเอียด
ผู้ใช้ตรา: สาธารณรัฐอาหรับอียิปต์
เริ่มใช้: พ.ศ. 2527
โล่: ธงชาติอียิปต์
ประคองข้าง: นกอินทรีแห่งศอลาฮุดดีนสีทอง
คำขวัญ: สาธารณรัฐอาหรับอียิปต์ ในภาษาอาหรับ
ตราแผ่นดินอียิปต์ (อาหรับ: شعار مصر) มีลักษณะเป็น นกอินทรีแห่งศอลาฮุดดีนสีทอง เริ่มใช้เมื่อ พ.ศ. 2527
ประวัติ

"นกอินทรีแห่งศอลาฮุดดีน" เริ่มแรกใช้เป็นตราสัญลักษณ์ในสมัย การปฏิวัติอียิปต์ ค.ศ. 1952. แบบตราแผ่นดินที่ใช้ในปัจจบันนี้ ประกาศใช้อย่างเป็นทางการ ในสมัยของประธานาธิบดี มุบาร็อก ระหว่างการปฏิวัติอียิปต์ พ.ศ. 2554 นกอินทรีแห่งศอลาฮุดดีนเป็นสัญลักษณ์ของระบอบเผด็จการมุบาร็อก เมเรซ (ค.ศ. 2012) รอยขูดขีดเขียนที่ได้มีการล้อเลียนตราแผ่นดินเป็นรูป "นกอินทรีคอตก" โดยสื่อถึงการสิ้นสุดอำนาจเผด็จการ.
พัฒนาการ

เอยาเลต์อียิปต์
(ค.ศ. 1854-1863)
รัฐเคดีฟอียิปต์
(ค.ศ. 1881-1914)
รัฐสุลต่านอียิปต์
(ค.ศ. 1914-1922)
ราชอาณาจักรอียิปต์  (ค.ศ. 1922-1953)
สาธารณรัฐอียิปต์
(ค.ศ. 1953-1958)
สหสาธารณรัฐอาหรับ
(ค.ศ. 1958-1971)
สหพันธ์สาธารณรัฐอาหรับ (เหยี่ยวแห่งกูเรช
(ค.ศ. 1972-1984)
สาธารณรัฐอาหรับอียิปต์ รูปแบบอื่น
ดูเพิ่ม

บิลาดี บิลาดี บิลาดี
ลอธลอริเอน

| ลอธลอริเอน |
| --- | --- |
ที่ตั้งของlegendarium ของเจ. อาร์. อาร์. โทลคีน
ข้อมูลเบื้องต้น
ประเภท: ดินแดนของเอลฟ์
ผู้นำ: Amdír, Amroth (ยุคที่สอง), เคเลบอร์นและกาลาดรีเอล (ยุคที่สองถึงยุคที่สาม)
สถานที่สำคัญ: Caras Galadhon, Cerin Amroth, Naith หรือ Angle, แม่น้ำ Nimrodel, แม่น้ำ Silverlode
ชื่ออื่น: Lórien Lórinand Laurelindórenan the Golden Wood the Hidden Land Dwimordene
ภูมิศาสตร์: วิลเดอร์แลนด์ตะวันตก
ช่วงเวลา: ก่อตั้งประมาณยุคที่สอง 1350 ละทิ่งเมื่อยุคที่สี่ 119
เมืองหลวง: Caras Galadhon
ใน legendarium ของเจ. อาร์. อาร์. โทลคีน ลอธลอริเอน (Lothlórien) หรือ ลอริเอน (Lórien) เป็นอาณาจักรที่งดงามที่สุดของเอลฟ์ที่ยังคงอยู่ในมิดเดิลเอิร์ธในช่วงยุคที่สาม ปกครองโดยกาลาเดรียลและเคเลบอร์นจากนครของทั้งสองแห่งบ้านต้นไม้ที่ Caras Galadhon เอลฟ์ป่าในอาณาจักรนี้เรียกเป็น Galadhrim
อาณาจักรที่เป็นป่าไม้กว้างใหญ่ระหว่างเทือกเขามิสตี้กับแม่น้ำอันดูอิน เป็นศูนย์กลางการต่อต้านของเหล่าเอลฟ์ที่ต่อกรกับจอมมารเซารอนในเดอะลอร์ดออฟเดอะริงส์ กาลาเดรียลมีหนึ่งในสามแหวนแห่งเอลฟ์ และใช้มันเพื่อไม่ให้เซารอนเห็นลอธลอริเอน คณะพันธมิตรแห่งแหวนใช้เวลาช่วงหนึ่งในลอธลอริเอนหลังเดินทางผ่านมอเรีย
นักวิชาการได้สังเกตว่าลอธลอริเอนเป็นตัวแทนของสวรรค์บนดินที่หลากหลาย ดินแดนเอลฟ์ที่ระยะเวลามีความแตกต่าง สะท้อนถึงธรรมเนียมคติชนยุโรป และดินแดนแห่งแสงสว่างที่สอดคล้องตามพระคัมภีร์กับความมืดมิดของความชั่วร้าย
รายละเอียดเชิงนิยาย > ประวัติ

ลอธลอริเอนเป็นดินแดนป่าที่อยู่ในหุบเขาอันดูอิน ระหว่างแม่น้ำซิลเวอร์โลด กับแม่น้ำอันดูอิน ในยุคบรรพกาลเมื่อพวกเอลฟ์เดินทางอพยพครั้งใหญ่ไปสู่แผ่นดินอมตะ มีเอลฟ์ชาวเทเลริกลุ่มหนึ่งที่ละทิ้งการเดินทางและลงหลักปักฐานในดินแดนลุ่มแม่น้ำแห่งนี้ คือชาวนันดอร์ ซึ่งเป็นพวกเดียวกันกับ ไลเควนดิ แห่งออสซิริอันด์ เอลฟ์นันดอร์เหล่านี้ในยุคหลังเรียกกันว่า เอลฟ์ป่า หรือซิลวันเอลฟ์
อาณาจักรของชาวนันดอร์แถบนี้เดิมเรียกกันว่า ลินโดรินันด์ (Lindórinand) อันเป็นคำในภาษานันดอริน หมายถึง "หุบเขาแห่งเสียงเพลง" ในยุคต่อมาแผ่นดินนี้ถูกเรียกว่า ลอรินันด์ (Lórinand) หมายถึง "หุบเขาสีทอง" หรือบ้างก็เรียก เลาเรลินโดรินัน(Laurelindórinan) "หุบเขาสีทองแห่งเสียงเพลง" อันเป็นคำประสมระหว่างภาษาเควนยากับภาษาซินดาริน ดินแดนลอรินันด์นี้ในภาษาซินดารินจะเรียกว่า กลอร์นัน (Glornan) หรือ นันเลาร์ (Nan Laur) ส่วนในภาษาเควนยาจะเรียก เลาเรนันเด (Laurenandë) ซึ่งชื่อเหล่านี้สื่อถึงต้นไม้ใหญ่สีเหลืองทอง มัลลอร์น (Mallorn) ที่กิลกาลัดได้รับเป็นของขวัญมาจากชาวนูเมนอร์ และส่งมาให้ปลูกที่นี่
ผู้นำของชาวลอรินันด์ที่มีปรากฏย้อนหลังไกลที่สุด คือ อัมเดียร์ บิดาของอัมรอธ ซึ่งเคยยกทัพชาวลอรินันด์ไปร่วมรบในสงครามเอเรกิออน และสงครามแห่งพันธมิตรครั้งสุดท้าย ในตอนปลายยุคที่สอง ตามเกร็ดตำนานที่ปรากฏใน Unfinished Tales อัมเดียร์เสียชีวิตในสงครามนี้ เช่นเดียวกับ โอโรแฟร์ บิดาของธรันดูอิล ปู่ของเลโกลัส อัมรอธได้ขึ้นเป็นกษัตริย์แห่งลอรินันด์สืบต่อมา
จนกระทั่งถึงเหตุการณ์วิบัติในเหมืองมอเรีย เมื่อปีที่ 1981 ของยุคที่สาม อัมรอธกับนิมรอเดลคู่รักของเขาต้องสิ้นชีวิต เป็นโศกนาฏกรรมรักที่มีชื่อเสียงมากเรื่องหนึ่งในหมู่เอลฟ์ในยุคที่สาม เมื่อนั้นลอรินันด์ก็ไร้ผู้นำ เมื่อกาลาเดรียลและเคเลบอร์นเดินทางมาถึง ชาวซิลวันในดินแดนนี้ก็พร้อมใจยกให้ทั้งสองเป็นราชาและราชินี แต่กาลาเดรียลไม่รับ คงถือว่าตนเป็นเพียง "ผู้ดูแล" (Guardian) อาณาจักรแห่งนี้เท่านั้น
ด้วยอำนาจของแหวนเนนย่า ที่อยู่ในความครอบครองของกาลาเดรียล ทำให้อาณาจักรแห่งนี้สดชื่นสวยงามและอ่อนเยาว์อยู่เสมอ กาลาเดรียลตั้งชื่อให้ดินแดนนี้ใหม่ว่า ลอธลอริเอน ด้วยความรำลึกถึงต้นไม้สีทองแห่งวาลินอร์ และระลึกถึงอุทยานลอริเอนอันงดงามแห่งแผ่นดินอมตะ
สำหรับชื่อของดินแดนแห่งนี้ในภาษาอื่นๆ คือ ดวิมอร์ดีน (Dwimordene) ในภาษาโรเฮียร์ริค โดยคำว่า 'ดวิมอร์' มีความหมายถึง "เงาวูบวาบ" อันสืบเนื่องมาจากมายาของเหล่าเอลฟ์ในดินแดนแห่งนี้ และในภาษาเวสทรอนจะเรียกว่า ไพรทอง (The Golden Wood)
รายละเอียดเชิงนิยาย > ลอริเอนบนอามัน

ยังมี 'ลอริเอน' อีกแห่งหนึ่งบนโลกอาร์ดา ซึ่งไม่ได้ตั้งอยู่บนมิดเดิ้ลเอิร์ธ แต่ตั้งอยู่บนทวีปอามัน นั่นคืออุทยานลอริเอน อันเป็นที่ประทับของเทพวาลาองค์หนึ่ง นามว่า เอียร์โม ผู้ทรงเป็นเทพแห่งความฝัน กับพระชายาคือเทพีเอสเต ผู้เป็นเทพีแห่งการนิทรา อุทยานลอริเอนมีบึงใหญ่และต้นไม้มากมายเหมาะแก่การพักผ่อน บรรดาเทพวาลาร์และไมอาร์ทั้งหลายมักนิยมมาพักผ่อนที่อุทยานแห่งนี้
คำว่า 'ลอริเอน' ยังมีความหมายถึงองค์เทพเอียร์โมเองด้วย ผู้คนมักนิยมเรียกขานนามของพระองค์ด้วยชื่อพระราชฐานว่า เทพลอริเอน แทนพระนามจริง
การดัดแปลง

ลอธลอริเอนตามที่ปรากฏในภาพยนตร์ไตรภาคเดอะลอร์ดออฟเดอะริงส์ของปีเตอร์ แจ็กสันอิงมาจากผลงานศิลปะของนักออกแบบแนวความคิด แอลัน ลี ฉากลอธลอริเอนบางส่วนถ่ายทำที่แพราไดซ์แวลลีย์ใกล้ Glenorchy ประเทศนิวซีแลนด์
ข้อมูล

Flieger, Verlyn (2006). "Time".  ใน Drout, Michael D. C. (บ.ก.). J. R. R. Tolkien Encyclopedia: Scholarship and Critical Assessment. Routledge. pp. 647–650. ISBN 0-415-96942-5.
Foster, Robert (2003). The Complete Guide to Middle-earth. HarperCollins. ISBN 978-0-00-716942-9.
แม่แบบ:ME-ref
Kocher, Paul (1974) [1972]. Master of Middle-earth: The Achievement of J.R.R. Tolkien. Penguin Books. ISBN 0140038779.
Shippey, Tom (2001). J. R. R. Tolkien: Author of the Century. HarperCollins. ISBN 978-0261-10401-3.
Stanton, Michael N. (2006). "Lothlórien".  ใน Drout, Michael D. C. (บ.ก.). The J. R. R. Tolkien Encyclopedia: Scholarship and Critical Assessment. Routledge. pp. 394–395. ISBN 0-415-96942-5.
แม่แบบ:ME-ref
แม่แบบ:ME-ref
แม่แบบ:ME-ref
แม่แบบ:ME-ref
แม่แบบ:ME-ref
แม่แบบ:ME-ref
แหล่งข้อมูลอื่น

| ด ค กดินแดนในยุคที่สอง ตามตำนานของโทลคีน |
| --- | --- |
มนุษย์:  นูเมนอร์  อุมบาร์  ฮารัด 
เอล์ฟ:  ลินดอน  เอเรกิออน  ริเวนเดลล์  ลอธลอริเอน  กรีนวูด 
คนแคระ:  คาซัดดูม  เอเรบอร์ 
ฝ่ายอธรรม:  โดลกุลดัวร์  บารัดดูร์  มอร์ดอร์ 
ดินแดนอื่น ๆ:  เอเรียดอร์  โรห์วาเนียน 
| ด ค กดินแดนในยุคที่สาม ตามตำนานของโทลคีน |
| --- | --- |
มนุษย์: กอนดอร์ • ดันแลนด์ • เดล • โดลอัมร็อธ • บรี • โรฮัน • อาร์นอร์ • อุมบาร์ • ฮารัด
เอล์ฟ: เมิร์ควู้ด • ริเวนเดลล์ • ลอธลอริเอน • ลินดอน • มิธลอนด์ • ฮาร์ลินดอร์น • ฟอร์ลินดอร์น
คนแคระ: คาซัดดูม • เอเรบอร์
ฮอบบิท: ไชร์ • ทุ่งแกลดเดน • บรี
เอนท์: ป่าฟังกอร์น
ฝ่ายอธรรม: โดลกุลดัวร์ • บารัดดูร์ • มอร์ดอร์ • อังก์มาร์ • ไอเซนการ์ด
ดินแดนอื่นๆ: เอเรียดอร์ • โรห์วาเนียน
คาลัสกาลาธอน ที่ประทับของกาลาเดรียล จากภาพยนตร์ไตรภาคลอร์ดออฟเดอะริงส์
ลอธลอริเอนจากภาพยนตร์ไตรภาคลอร์ดออฟเดอะริงส์อิงจากภาพวาดของแอลัน ลี
พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า

| พระเจ้าวรวงศ์เธอ กรมหลวงชินวรสิริวัฒน์   สมเด็จพระสังฆราชเจ้า |
| --- | --- |
สมเด็จพระสังฆราช สกลมหาสังฆปริณายก

สมเด็จพระสังฆราช สกลมหาสังฆปริณายก
ดำรงพระยศ: 20 สิงหาคม พ.ศ. 2464 - 25 สิงหาคม พ.ศ. 2480 (16 ปี 5 วัน)
สถาปนา: 20 สิงหาคม พ.ศ. 2464
ก่อนหน้า: สมเด็จพระมหาสมณเจ้า กรมพระยาวชิรญาณวโรรส
ถัดไป: สมเด็จพระอริยวงศาคตญาณ (แพ ติสฺสเทโว)
สถิต: วัดราชบพิธสถิตมหาสีมารามราชวรวิหาร

ราชวงศ์: จักรี
ประสูติ: 16 ธันวาคม พ.ศ. 2402 หม่อมเจ้าภุชงค์ ชมพูนุช
สิ้นพระชนม์: 25 สิงหาคม พ.ศ. 2480 (77 ปี) วัดราชบพิธสถิตมหาสีมารามราชวรวิหาร
พระบิดา: พระเจ้าบรมวงศ์เธอ กรมขุนเจริญผลภูลสวัสดิ์
พระมารดา: หม่อมปุ่น
พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า เรียก​พระนามเดิม​ว่า​ ​'หม่อมเจ้า​ภุชงค์ ชมพูนุท'​​ (16 ธันวาคม พ.ศ. 2402 - 25 สิงหาคม พ.ศ. 2480) เป็นพระราชวงศ์ในราชสกุล ชมพูนุท ดำรงสมณศักดิ์สมเด็จพระสังฆราชไทยเป็นพระองค์ที่ 11 แห่งกรุงรัตนโกสินทร์ ตั้งแต่ปี พ.ศ. 2465 ตรงกับรัชสมัยพระบาทสมเด็จพระมงกุฎเกล้าเจ้าอยู่หัว รวม 16 ปี  และเป็นเจ้าอาวาสวัดราชบพิธสถิตมหาสีมารามราชวรวิหาร
พระประวัติ > ประสูติกาล

พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า มีพระนามเดิมว่าหม่อมเจ้าภุชงค์ ชมพูนุช เป็นพระโอรสพระองค์ใหญ่ในพระเจ้าบรมวงศ์เธอ กรมขุนเจริญผลภูลสวัสดิ์ กับหม่อมปุ่น  ประสูติเมื่อวันศุกร์ที่ 16 ธันวาคม พ.ศ. 2402 แรม 7 ค่ำ เดือนอ้าย ที่วังหน้าวัดราชบพิธฯ มุมถนนราชบพิธกับถนนเฟื่องนคร ตรงกับรัชสมัยพระบาทสมเด็จพระจอมเกล้าเจ้าอยู่หัว
พระประวัติ > การศึกษาขณะเป็นฆราวาส

เมื่อยังทรงพระเยาว์ได้ทรงศึกษาอักขรสมัยไทย ในสำนักเจ้าจอมมารดาสัมฤทธิ์ผู้เป็นย่า เมื่อเข้าพิธีเกศากันต์แล้ว พระบาทสมเด็จพระจุลจอมเกล้าเจ้าอยู่หัวได้โปรดเกล้า ฯ ให้ไปศึกษาที่โรงเรียน Rafflesประเทศสิงคโปร์เมื่อปี พ.ศ. 2414 เป็นเวลา 9 เดือน แล้วจึงเสด็จกลับพระนคร ต่อมาพระบาทสมเด็จพระจุลจอมเกล้าเจ้าอยู่หัวโปรดให้ตั้งโรงเรียนสอนภาษาอังกฤษสำหรับเจ้านายขึ้นแล้ว จึงทรงเข้าศึกษาต่อที่นี่โดยไม่กลับไปประเทศสิงคโปร์อีกนอกจากนี้ยังทรงศึกษาอักษรขอมจากพระยาศรีสุนทรโวหาร (น้อย อาจารยางกูร) จนผนวชในปี พ.ศ. 2416
พระประวัติ > ผนวช

พ.ศ. 2416 เมื่อพระชนมายุได้ 14 พรรษา ผนวชเป็นสามเณร ณ วัดพระศรีรัตนศาสดาราม โดยมีสมเด็จพระมหาสมณเจ้า กรมพระยาปวเรศวริยาลงกรณ์เป็นพระอุปัชฌาย์พระวรวงศ์เธอ พระองค์เจ้าพระอรุณนิภาคุณากรเป็นพระกรรมวาจาจารย์ ผนวชแล้วประทับ ณ วัดราชบพิธสถิตมหาสีมารามราชวรวิหาร
เมื่ออายุครบอุปสมบทในปี พ.ศ. 2422 ได้โปรดให้อุปสมบทที่วัดพระศรีรัตนศาสดาราม มีสมเด็จพระวันรัตน์ (ทับ พุทฺธสิริ) เป็นพระอุปัชฌาย์สมเด็จพระอริยวงศาคตญาณ (สา ปุสฺสเทโว) วัดราชประดิษฐสถิตมหาสีมารามราชวรวิหาร เป็นพระกรรมวาจาจารย์ หม่อมเจ้าพระอรุณนิภาคุณากร เป็นพระบรรพชาจารย์ ได้รับพระนามฉายาว่า "สิริวฑฺฒโน" ผนวชแล้วกลับมาประทับที่วัดราชบพิธสถิตมหาสีมารามราชวรวิหารตามเดิม
พระประวัติ > การศึกษาขณะเป็นบรรพชิต

ขณะเป็นสามเณรได้ศึกษาภาษาบาลีกับพระครูบัณฑรธรรมสโมทาน (สด) ภาษาไทยกับพระยาโอวาทวรกิจ (แก่น) และภาษาสันสกฤตกับพราหมณ์ เมื่อผนวชเป็นพระภิกษุแล้วได้ศึกษาพระปริยัติธรรมกับสมเด็จพระสังฆราช (สา ปุสฺสเทโว) ขณะทรงสมณศักดิ์เป็นพระธรรมวโรดม ทรงเข้าสอบเปรียญ 2 ครั้ง ครั้งแรกเมื่อปี พ.ศ. 2425 ได้เป็นเปรียญธรรม 4 ประโยค
ต่อมาในปี พ.ศ. 2430 ทรงเข้าแปลได้เพิ่มอีก 1 ประโยค รวมเป็นเปรียญธรรม 5 ประโยค พระบาทสมเด็จพระจุลจอมเกล้าเจ้าอยู่หัวพระราชทานวัตถุจัตุปัจจัยมูลค่า 2 ชั่งเป็นรางวัล